**ДЪРЖАВЕН ИЗПИТ**

**ЗА ПРИДОБИВАНЕ НА ТРЕТА СТЕПЕН НА ПРОФЕСИОНАЛНА КВАЛИФИКАЦИЯ –ЧАСТ ПО ТЕОРИЯ НА ПРОФЕСИЯТА**

**Д И П Л О М Е Н П Р О Е К Т**

**Тема: „Разработване на уеб базирано приложение за водене на личен блог“**

**професия: 481020 „Системен програмист“**

**специалност: 4810201 „Системно програмиране“**

**Дипломант: Никола Димитров Парушев, 12Б клас**

**Ръководител на дипломния проект: Божидар Василев Хинков**

**Подпис:**

**(дипломант)**

**Подпис:**

**(ръководител)**

**София, 2022**

**Съдържание:**

1. **Увод**
2. **Технологии и подходи при създаване на подобни системи**
3. **Основна част**
4. **Заключение**
5. **Списък на използвана литература**
6. **Приложения**

**УВОД.**

В днешно време социалните медии играят все по-голяма роля при оформяне на мнението на голяма част от обществото. Една публикация във Фейсбук, Туитър или Редит може да промени дневния ред на обществото за месеци. За пример може да се даде убийството на чернокожия Джордж Флойд, сегашната война в Украйна. Интернет пространството е един реален фронт на водене на „бойни“ действия

В последния месец станахме свидетели на невиждано цензуриране на социални и новинарски медии от двете страни на фронта. Всяка информация е изключително важна и трябва да достига до масовата публика. За това е изключително важно всеки човек да може да се изразява свободно – една смислена дискусия може да разреши повече проблеми, от колкото десет хиляди ракети и танкoве.

Целта ми е да създам подобна атмосфера чрез уеб базирано приложение за водене на личен блог. Това е място, където всеки ще може да се изрази свободно.

Основите цели ще са: потребител да може да се вписва в приложението със собствен имейл адрес; вписан потребител да може да публикува и да коментира на чужди публикации; публикациите на потребителя да се запазват и да се показват на неговия профил; при създаване на блог публикация, да се включват задължително етикети към публикацията; потребител да може да сортира постове по дадени белези, като: дата на публикуване,